מרווין רוז

מרווין רוז (באנגלית: Mervyn Gordon Rose; 23 בינואר 1930 – 23 ביולי 2017) היה טניסאי אוסטרלי. הוא זכה 7 פעמים בתחרויות גראנד סלאם (2 ביחידים, 4 בזוגות גברים, 1 זוגות מעורבים). לאחר סיום הקריירה הוא היה מאמן של בילי ג'ין קינג, מרגרט קורט וארנצ'ה סנצ'ס ויקאריו.

ביוגרפיה
מרווין רוז נולד בעיר קופס הארבור בשנת 1930. הוא סיים בית ספר לטכנאים אך לא עבד במקצוע.

בשנת 1951 רוז הגיע לגמר אליפות צרפת הפתוחה, אליפות וימבלדון ואליפות ארצות הברית הפתוחה בתחרות זוגות מעורבים.

בשנת 1952 הוא ניצח בתחרות זוגות גברים באליפות ארצות הברית הפתוחה ושחזר הישג זה בשנת 1953.

בתחילת 1953 הוא הגיע לגמר תחרות הגברים באליפות אוסטרליה הפתוחה אך הפסיד בגמר לקן רוזוול ב-3 מערכות. בשנת 1954 הוא ניצח באליפות זו.

בשנת 1958 רוז ניצח בתחרות גברים באליפות צרפת הפתוחה.

רוז היה חבר של נבחרת גביע דייוויס של אוסטרליה וזכה עם הנבחרת בגביע.

בשנת 1958 רוז נכנס לוויכוח עם איגוד הטניס האוסטרלי ובסופו של דבר חתם על חוזה עם ג'ק קרמר על סכום של 20 אלף דולר (170 אלף במונחי 2017). לאחר פתיחת תחרויות למקצוענים בשנת 1968 רוז חזר לתחרויות.

בשנת 1972 רוז החל לאמן. בין היתר הוא היה מאמן של בילי ג'ין קינג, מרגרט קורט וארנצ'ה סנצ'ס ויקאריו. 

בשנת 2006 רוז התקבל למסדר אוסטרליה.

רוז נפטר בשנת 2017 בעיר בו נולד, קופס הארבור.

הישגים
שנהיריב בגמרתוצאהאליפות אוסטרליה הפתוחה 1953  קן רוזוול0–6, 3–6, 4–6אליפות אוסטרליה הפתוחה 1954  רקס הרטוויג6–2, 0–2, 6–4, 6–2אליפות צרפת הפתוחה 1958  לאויס איילה6–3, 6–4, 6–4

קישורים חיצוניים




קטגוריה:טניסאים אוסטרלים
קטגוריה:טניסאים זוכי אליפות וימבלדון
קטגוריה:טניסאים זוכי אליפות צרפת הפתוחה
קטגוריה:טניסאים זוכי אליפות אוסטרליה הפתוחה
קטגוריה:טניסאים זוכי אליפות ארצות הברית הפתוחה בטניס
קטגוריה:מאמני טניס
קטגוריה:מסדר אוסטרליה: חברים
קטגוריה:אוסטרלים שנולדו ב-1930
קטגוריה:נפטרים ב-2017